WICE ธุรกิจ Logistic สดใสต่อเนื่อง-อัพกำไรปี 61 โต 32% ซื้อเป้า 6.40 บ.
WICE ธุรกิจ Logistic สดใสต่อเนื่อง-อัพกำไรปี 61 โต 32%แนะซื้อเป้า 6.40 บ.
22 พ.ย. 2560

 บล.เมย์แบงก์ กิมเอ็ง ระบุในบทวิเคราะห์วันนี้(22พ.ย.60) ว่า บริษัท ไวส์ โลจิสติกส์ จำกัด (มหาชน) หรือ WICE  ปัจจุบันเศรษฐกิจประเทศคู่ค้าอย่าง จีน,ฮ่องกง,สหรัฐอเมริกา (ซึ่งคิดเป็นสัดส่วนสูงกว่า 28% ของการค้าประเทศไทย) ฟื้นตัวส่งผลบวกทางอ้อมต่อการนำเข้า-ส่งออกสินค้ากับประเทศไทย โดยมองว่าหุ้น Logistic อย่าง Freight fowarder จะได้ประโยชน์ทางอ้อมจากเรื่องนี้
ปรับประมาณการกำไรปี 2561 ขึ้น 11% จากการรวมธุรกิจ UWT (Freight fowarder ที่ประเทศฮ่องกง,จีน) ในขณะที่สินค้าหลักอย่างชิ้นส่วนอิเล็กทรอนิกส์ (คิดเป็นสัดส่วนสูงกว่า 43% ของบริษัท) ยังคงเป็นพระเอกของการส่งออกไทย ส่งผลให้มองว่าทิศทางธุรกิจของ WICE ยังคงสดใสต่อ ทำให้คาดกำไรปี 2561 ใหม่ที่ 151 ล้านบาท เติบโต 32%เทียบช่วงเดียวกันของปีก่อนสะท้อน PEG 0.68x เทียบเท่าค่าเฉลี่ยกลุ่ม Upgrade ราคาเหมาะสมเป็น 6.10 บาท
 
 
 